Norges Volleyballforbund

Norges Volleyballforbund (NVBF) ble stiftet 11. august 1946. Forbundet består av syv regioner og 292 klubber. NVBF er medlem av Norges idrettsforbund og olympiske og paralympiske komité og Det internasjonale volleyballforbundet.

NVBF organiserer alle former for volleyball - innendørs, sand, snø og para. Paravolleyball deles opp i sittevolleyball og diamantvolleyball.

Historikk
Volleyballaktiviteten i Norge regnes med å ha startet i 1935, da Rolf Hofmo, sekretæren i Arbeidernes Idrettsforbund (AIF), var på besøk i Sovjetunionen og lærte om volleyball. Ved hjelp av sølvpapirkuler på et ark demonstrerte han hvordan spillet foregikk for kvinneutvalget i AIF. I 1936 ble spillet, som i starten hadde navnet «nettball», tatt opp på programmet i AIF. De første treningene startet høsten samme året i kjelleren til Arbeiderbladet på Youngstorget i Oslo.

I 1970 fikk forbundet sin første ansatte, med kontor i Youngsgata 1, i samme huset som Norges Idrettsforbund holdt til. I 1975 flyttet forbundet sammen med de fleste andre særforbundene og Idrettsforbundet inn i eget hus på Rud i Bærum. I 1999 ble den seneste forflyttingen foretatt, og nå holder administrasjonen i volleyballforbundet til sammen med de fleste andre på Ullevaal Stadion i Oslo.

Presidenter
 President  PeriodeRolf Eker  1946–1958Tor Breen  1958–1965Bjørn Heiberg  1965–1970ubesatt  1970–1971John Framnes  1971–1986Ola Ree  1986–1990Harald Bjørgen  1990–1994Jim Nerdal  1994–1996Ole Kristian Sørlie  1996–1998Roar Sundbø  1998–2002Edgar Broks  2002–2009Ståle Emil Johansen  2009–2012Stein-Gunnar Bondevik 2012–2016Eirik Sørdahl 2016-

Organisering
Eliteserien er betegnelsen på det øverste serienivået i norsk volleyball. Under eliteserien kommer 1. divisjon, med flere divisjoner under. Norgesmesteren kåres i Norgesmesterskapet, men det finnes også NM for veteraner og juniorer. Forbundet administrerer også et landsomfattende mesterskap for videregående skoler. Siden 1993 har det også vært arrangert NM i sandvolleyball hvert år.

 Referanser 

 Eksterne lenker 


Kategori:Volleyball i Norge
Kategori:Sandvolleyball i Norge
Kategori:Norske idrettsforbund
Norges Volleyballforbund
Kategori:1946 i Norge